Najstarejše knjige Maribora
2025-04-17 10:00 - 12:00 (Europe/Paris) | Maribor center / Pokrajinski arhiv Maribor
Kulturni dnevnik 2024/2025
V Pokrajinskem arhivu Maribor učenci spoznajo zbirko različnih gradiv, predvsem starih knjig. Skupinam v nadaljevanju predstavimo dejavnost arhiva, posebno zanimive primerke arhivskega gradiva (stare razglednice, fotografije, pergamentne listine, urbarje in druge rokopisne knjige, gradbene načrte ipd.), aktualno razstavo, delo v čitalnici, arhivsko skladišče in knjigoveško delavnico.
Letošnja tema so najstarejše knjige Maribora, ki si jih bodo učenci ogledali in primerjali s sodobnimi, nato pa bodo nadaljevali delo v knjigoveški delavnici, v Vetrinjskem dvoru, z mentorji Zavoda MARS Maribor.
Kulturni dnevnik je projekt, ki ga organizira Narodni dom Maribor in je za organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.
Povezava do originalnega članka

Program ob svetovnem dnevu knjige in avtorskih pravic
2025-04-17 10:00 - 2025-04-23 20:00 | Maribor center / Maribor z okolico
Predfestivalsko dogajanje Slovenskih dnevov knjige v Mariboru
MKC Maribor s partnerji vabi na program ob svetovnem dnevu knjige in avtorskih pravic:
17. april

10.00 – Knjižnica Šentilj: SELIŠČA S KRISTINO KOČAN, pogovor z Sabino Kotnik.

22. april

11.00 – Amfiteater Filozofske fakultete, UM: MINUTA ZA POEZIJO – drevo, beseda in človek… Pesniški recital Drame SNG Maribor.

23. april

9.40 – Srednja šola za trženje in dizajn Maribor: NAZAJ K NARAVI IN K VIŠJIM MODROSTIM, literarna matineja z Marjano Moškrič.
11.00 – Amfiteater Alma Mater Europaea Maribor: MINUTA ZA POEZIJO – drevo, beseda in človek… Pesniški recital Drame SNG Maribor.
13.00 – Filozofska fakulteta UM: PISATELJICA ZA KATEDROM, gostovanje Marjane Moškrič.
18.00 – Grajska kavarna, Pokrajinski muzej Maribor: MARATON MARIBORSKIH LITERATOV IN LITERATINJ, ob svetovnem dnevu knjige.
20.00 – TV Maribor: OMIZJE TELEVIZIJE MARIBOR OB SVETOVNEM DNEVU KNJIGE, (NE)PISMENOST IN DRUŽBENA RAZSLOJENOST.

Povezava do originalnega članka

Program ob svetovnem dnevu knjige in avtorskih pravic 2025
2025-04-17 11:00 - 2025-04-24 18:00 | Maribor center / Maribor z okolico
Predfestivalsko dogajanje 28. Slovenskih dnevov knjige v Mariboru 2025
Letošnji svetovni dan knjige in avtorskih pravic, praznik knjig, književnih ustvarjalk in ustvarjalcev, bralk in bralcev, založb, knjigarn, knjižnic in vseh, ki jim je ljuba pisana beseda, bo Mladinski kulturni center Maribor v sodelovanju s številnimi partnerskimi organizacijami obeležil z dogodki in aktivnostmi, ki bodo potekali med 16. in 24. aprilom 2025 na različnih prizoriščih v Mariboru in okolici.
Pestro dogajanja pa se bo kot ponavadi odvilo tudi v številnih drugih slovenskih mestih. Aprilsko dogajanje povezano s svetovnim dnevom knjige je nekakšen uvod v Slovenske dneve knjige, ki se bodo letos odvijali maja in junija.
Povezava do originalnega članka

Iz ljudskega Izročila
2025-04-17 15:00 | Dvorana Union, Maribor
5. koncert Mladinskega cikla 2024/2025

Cena vstopnice: 5.00 EUR
Programska knjižica 2024/2025

Zasedba harmonike, saksofona in klavirja je v glasbenem svetu precejšnja redkost. Tovrstni trio je nastal po zgledu ansambla, ki sta ga ustvarila veliki mojster tanga Astor Piazzolla in ameriški jazzovski saksofonist Gerry Mulligan. V skladbah s skupnim avtorstvom Piazzolle in Mulligana je v ospredje postavljena skupna zvočnost saksofona in bandoneona, ki se jima pridružujejo klavir, kitara in kontrabas, večinoma v vlogi spremljevalnih glasbil. V Triu Ardor vlogo Mulliganovega baritonskega saksofona in Piazzollovega bandoneona prevzameta altovski saksofon in sodobna harmonika, vlogo preostalih glasbil pa klavir. Ta tri glasbila so enakovredna in vsak prispeva k zasedbi svoj del: saksofon zasedbo približa jazzovskim ansamblom in zabavni glasbi, harmonika omogoča avtentično izvajanje tanga in ljudske glasbe, klavir pa ti glasbili povezuje in zvočnost zasedbe približa evropski klasični glasbeni tradiciji. Harmonika po celem svetu velja za glasbilo, tesno povezano z ljudsko glasbo, medtem ko ima v klasični glasbi podoben status kot saksofon. Ti glasbili so skladatelji klasične glasbe dolgo spregledovali in izpuščali iz nabora inštrumentov, za katere so ustvarjali glasbo, v zadnjih letih pa bliskovito pridobivata na prepoznavnosti tudi v tej glasbeni zvrsti. Namen glasbene učne ure je torej predstaviti glasbene korenine inštrumentov in hkrati opozoriti na potencial zasedbe v klasični glasbi.
Doslej se je Trio Ardor predstavil na koncertih v Sloveniji in v tujini, decembra 2023 pa je nastopil v oddaji Prva vrsta na Radiu Prvi, kjer je bila izvedba skladbe La Muerte del Angel tria izbrana za skladbo tedna.

Povezava do originalnega članka

Program ob svetovnem dnevu knjige
2025-04-17 15:00 - 2025-04-23 16:00 | Maribor in okolica
PROGRAM OB SVETOVNEM DNEVU KNJIGE IN AVTORSKIH PRAVIC 2025
Maribor in okolica, 17.-25. april 2025
Četrtek, 17. april 2025 | 10.00 | Knjižnica Šentilj
SELIŠČA S KRISTINO KOČAN
Pogovor bo vodila Sabina Kotnik.
Organizatorja: Mladinski kulturni center Maribor in Družabni kotiček Skodelica besed. Partner izvedbe: Knjižnica Šentilj
~ ~ ~
Torek, 22 april 2025 | 11.00 | amfiteater Filozofske fakultete Univerze v Mariboru
MINUTA ZA POEZIJO – drevo, beseda in človek …
Pesniški recital Drame SNG Maribor.
V sodelovanju z Mladinskim kulturnim centrom Maribor – s festivalom Slovenski dnevi knjige, z univerzo Alma Mater Europaea in s Filozofsko fakulteto Univerze v Mariboru.
~ ~ ~
Sreda, 23. april 2025 | 9.40 | Srednja šola za trženje in dizajn Maribor
NAZAJ K NARAVI IN K VIŠJIM MODROSTIM
Literarna matineja z Marjano Moškrič. Pogovor vodi Andreja Erdlen.
Organizatorji: Mladinski kulturni center Maribor, Mariborska knjižnica in Srednja šola za trženje in dizajn Maribor.
~ ~ ~
Sreda, 23. april 2025 | 11.00 | amfiteater Alma Mater Europaea Maribor
MINUTA ZA POEZIJO – drevo, beseda in človek …
Pesniški recital Drame SNG Maribor.
v sodelovanju z Mladinskim kulturnim centrom Maribor – s festivalom Slovenski dnevi knjige, z univerzo Alma Mater Europaea in s Filozofsko fakulteto Univerze v Mariboru.
~ ~ ~
Sreda, 23. april 2025 | 13.00 | Filozofska fakulteta Univerze v Mariboru
PISATELJICA ZA KATEDROM
Gostovanje Marjane Moškrič na Filozofski fakulteti Univerze v Mariboru, na oddelku za slovanske jezike in književnosti. Pogovor vodi Dragica Haramija.
Organizatorja: Mladinski kulturni center Maribor in Filozofska fakulteta Univerze v Mariboru.
~ ~ ~
Sreda, 23. april 2025 | 18.00 | Grajska kavarna – Pokrajinski muzej Maribor
MARATON MARIBORSKIH LITERATOV IN LITERATINJ
Pozdrav svetovnemu dnevu knjige.
~ ~ ~
Sreda, 23. april 2025 | 20.00 | TV Maribor
OMIZJE TELEVIZIJE MARIBOR OB SVETOVNEM DNEVU KNJIGE
(NE)PISMENOST IN DRUŽBENA RAZSLOJENOST: sodelujejo Katarina Klančnik Kocutar, dr. Andreja Erdlen, Emica Antončič, vodi dr. Zoran Medved. Omizje je del posveta Pismenost na prepihu 2025 Mariborske knjižnice ter spremljevalni strokovni dogodek festivala Slovenski dnevi knjige v Mariboru.
V soorganizaciji Mladinskega kulturnega centra Maribor, RTVSLO – Regionalnega centra Maribor in Mariborske knjižnice.

Povezava do originalnega članka

Mladinski družabni večer: swing ob disko juhi
2025-04-17 19:00 | Maribor center / Kulturni inkubator, Koroška cesta 18
Swing plesna delavnica ob disko juhi
Aprilski mladinski družabni večer, ki bo v četetek, 17. aprila, ob 19. uri v Kulturnem inkubatorju, bomo prepletli z ritmi swinga in zdravimi prigrizki disco juhe. Vabimo vas na brezplačen mladinski družabni večer, kjer bomo tokrat zaplesali z društvom The Swing Brats, mojstri in ljubitelji swinga, ki s svojo energijo, nasmehi in dobro voljo širijo ljubezen do plesa.
Potekal bo v četrtek, 17. aprila 2025, ob 19. uri v Kulturnem inkubatorju.
Predhodno plesno znanje za udeležbo ni potrebno! Poskrbeli bomo za okolju prijazne prigrizke »disko juhe«, pijačo in sproščeno vzdušje. Pridružite se nam! Za zgolj druženje ob igranju namiznih iger, so vrata seveda odprta med 19. in 21 . uro.

Povezava do originalnega članka

Oratorij PISMA MATERE
2025-04-17 19:00 - 21:30 | Oratorij PISMA MATERE
Pisma matere pod drobnogled postavlja razdrobljeno veččutno izkušnjo ženske in s tem vzpostavlja prostor za razmislek o družbenih normah in možnostih njihovega preseganja.
Oratorij skozi arhivski spomin pripoveduje okruške življenjske zgodbe Marie ter govori o družbi in družbeni vlogi žensk. Za raziskovanje te teme v 21. stoletju lahko zgodba Marie služi kot metafora razmisleka o ceni, ki naj bi jo ženske plačale za to, da sledijo svojemu (po)klicu, da imajo otroke ali jih nimajo.
Zastavlja temeljna vprašanja: v kolikšni meri se matere lahko posvetijo svojemu poslanstvu/poklicu in kako sploh govoriti o materinski ljubezni v odnosu do žrtev, ki jih prinašajo njihove karierne odločitve.

Povezava do originalnega članka

Oratorij PISMA MATERE
2025-04-17 19:00 - 21:30 | Program ob svetovnem dnevu knjige in avtorskih pravic 2025

Mladinski družabni večer: swing plesna delavnica ob disko juhi
2025-04-17 19:00 - 22:00 | Kulturni inkubator
Mladinski družabni večer 04/2025
SWING PLESNA DELAVNICA OB DISCO JUHI
Četrtek, 17. april 2025 // 19.00 // Kulturni inkubator
Aprilski mladinski družabni večer, ki bo v četetek, 17. aprila, ob 19. uri v Kulturnem inkubatorju, bomo prepletli z ritmi swinga in zdravimi prigrizki disco juhe.
Vabimo vas na brezplačen mladinski družabni večer, kjer bomo tokrat zaplesali z društvom The Swing Brats, mojstri in ljubitelji swinga, ki s svojo energijo, nasmehi in dobro voljo širijo ljubezen do plesa. Potekal bo v četrtek, 17. aprila 2025, ob 19. uri v Kulturnem inkubatorju.
Predhodno plesno znanje za udeležbo ni potrebno! Poskrbeli bomo za okolju prijazne prigrizke »disko juhe«, pijačo in sproščeno vzdušje. Pridružite se nam! Za zgolj druženje ob igranju namiznih iger, so vrata seveda odprta med 19. in 21 . uro.
Vabljen_a!

Projekt Futr za Jutr sofinancira Ekosklad, slovenski okoljski javni sklad in Ministrstvo za okolje, podnebje in energijo. Za vsebino Swing plesne delavnice ob disko juhi je odgovoren izključno izvajalec projekta, Focus, društvo za sonaraven razvoj in partnerji ter MKC Maribor in ne odraža nujno stališč sofinancerja.

Povezava do originalnega članka

Šivalnica popravljalnica: začetni tečaj šivanja
2025-04-18 09:00 - 12:00 | sivalnica-popravljalnica-visit-maribor-pohorje-slovenia-slovenija-2-1
Z iglo, nitjo in šivalnim strojem
Želite spoznati osnove šivanja in se naučiti rokovanja s šivalnim strojem? Pridružite se našemu tečaju, kjer boste spoznali osnovne funkcije šivalnega stroja, naučili se napeljavati niti, izbirati igle in šivati preproste izdelke, kot so torbe, toaletne torbice in t-shirti.
Podrobnosti:

7 srečanj po 3 ure (skupaj 21 ur)

Termini: 4. 4., 11. 4., 18. 4., 25. 4., 9. 5., 16. 5., 23. 5.

Cena: 200 € (s popustom do 26. 3. 175 €)

Število mest: Max. 5 oseb na tečaju

Prijave: Po e-pošti: nina@ninarozina.com ali na telefon: 041 875 759

Ne pozabite na akontacijo 50 € ob prijavi.
Vabljeni, da se pridružite in se naučite novih veščin!

Povezava do originalnega članka

Dobro jutro, travnik 3+
2025-04-18 17:00, 2025-04-19 10:00 | Velika dvorana
Lutkovni koncert

Anja Štefan / Koprodukcija z Moment / 30 min

Pesniško raziskovanje življenja na travniku in ob travniških mlakah – od jutra do večera – z živo glasbo in lutkami.
V predstavi lahko prisluhnemo prvič uglasbenim pesmim iz znanih zbirk Anje Štefan. Druščina godcev otrokom predstavi življenje na travniku: bogat nabor cvetlic in žuželk ter majhnih živali, ki bivajo v luknjah, med travo in ločjem ter ob travniških mlakah. Z igro ugank otroci sodelujejo pri spoznavanju od jutra do večera migotajoče in žvrgoleče narave. Rastlinje se sramežljivo razpira v jutranji rosi, čez dan bogato razpre svoje cvetove in na malico vabi roje žuželk, ki jih
spremljajo marljive miške, pogumni polži in lene žabice. Dobro jutro, travnik!

Nakup kart

Povezava do originalnega članka

Majhno osvobojeno ozemlje
2025-04-18 17:00 - 20:00 | Maribor center / Vetrinjski dvor
𝑢𝑝𝑎𝑛𝑗𝑒 𝑝𝑟𝑒𝑧̌𝑖𝑣𝑖 𝑣𝑠𝑒 𝑜𝑠𝑡𝑎𝑙𝑜
𝑛𝑎𝑚𝑒𝑠𝑡𝑜 𝑐̌𝑟𝑛𝑒 𝑘𝑟𝑜𝑛𝑖𝑘𝑒
𝑛𝑎𝑗 𝑧𝑎𝑣𝑙𝑎𝑑𝑎 𝑠𝑣𝑒𝑡𝑙𝑎 𝑚𝑖𝑠𝑒𝑙 –
𝑜𝑏𝑜𝑟𝑜𝑧̌𝑖𝑚𝑜 𝑠𝑒 𝑠 𝑝𝑜𝑒𝑧𝑖𝑗𝑜!
Znova je tu naše majhno, vendar vse bolj pomembno zatočišče za pesniško misel in mlado umetnost. Tokrat vas vabimo, da se v njem miroljubno naselite v preddnevih svetovnega dneva knjige in avtorskih pravic, ki ga vsako leto obeležujemo 23. aprila.
19.00 · 𝗕𝗿𝗮𝗻𝗷𝗲 𝗺𝗹𝗮𝗱𝗶𝗵 𝗹𝗶𝘁𝗲𝗿𝗮𝘁𝗼𝘃
Na literarnem branju se bodo predstavili obetavni avtorji mlajše generacije iz vzhodne Slovenije.
𝑝𝑜𝑒𝑧𝑖𝑗𝑎
Mila Kodrič Cizerl: mariborska premiera pesniškega prvenca 𝐽 + 𝐽
Nika Gradišek
Lara Gobec
Manca Marinko
𝑑𝑟𝑎𝑚𝑎𝑡𝑖𝑘𝑎
Nika Švab
Doroteja Drevenšek
Lena Hebar
𝑔𝑙𝑎𝑠𝑏𝑎
Jaš Heler
17.00: 𝗜𝘇𝗺𝗲𝗻𝗷𝗲𝘃𝗮𝗹𝗻𝗶𝗰𝗮 𝗸𝗻𝗷𝗶𝗴
Prinesite knjige, ki že nekaj časa ležijo na knjižnih policah. Izmenjati si želimo predvsem leposlovna dela (in nasvete za odlično branje), domov pa lahko odnesete toliko izvodov kot jih prinesete v izmenjevalnico. Morebitni presežek bo obogatil knjigobežnico v Vetrinjcu.

𝗜𝘇𝗺𝗲𝗻𝗷𝗲𝘃𝗮𝗹𝗻𝗶𝗰𝗮 𝘃𝗲𝗿𝘇𝗼𝘃
Nimate odvečnih knjig, imate pa odvečno domišljijo? Strnite jo v kak fin verz in ga prispevajte v žakeljček ali pa iz njega izberite verz, ki ga ponesite s seboj v novo pesem ali v večer.
𝗕𝗿𝗼𝘀̌(𝗸)𝗶𝗿𝗮𝗻𝗮 𝗽𝗼𝗲𝘇𝗶𝗷𝗮
Kosovel je rekel – »Plakatirajmo!« Mi bomo pa pripeli najljubše verze na prsa. Na delavnici si boste lahko izdelali svojo broško po prostem navdihu ali s predpripravljenimi verzi literatov Majhnih osvobojenih ozemelj.

Gostiteljica večera je 𝗡𝗶𝗻𝗮 𝗠𝗲𝗱𝘃𝗲𝗱.
Program bo povezovala 𝗔𝗷𝗱𝗮 𝗦𝘁𝗿𝗮𝗷𝗻𝗮𝗿.
Avtorica Izmenjevalnice verzov je 𝗔𝗹𝗷𝗮 𝗣𝘂𝘀̌𝗶𝗰̌.
Grafično podobo projekta sta ustvarili 𝗝𝗼𝘃𝗮𝗻𝗮 Đ𝘂𝗸𝗶𝗰́ in 𝗠𝗮𝘀̌𝗮 𝗣𝘂𝘀̌𝗻𝗶𝗸.
𝗠𝗮𝗷𝗵𝗻𝗼 𝗼𝘀𝘃𝗼𝗯𝗼𝗷𝗲𝗻𝗼 𝗼𝘇𝗲𝗺𝗹𝗷𝗲 𝘇𝗮 𝗽𝗼𝗲𝘇𝗶𝗷𝗼 (𝗶𝗻 𝗽𝗿𝗼𝘇𝗼, 𝗱𝗿𝗮𝗺𝗮𝘁𝗶𝗸𝗼) 𝗷𝗲 𝗽𝗹𝗮𝘁𝗳𝗼𝗿𝗺𝗮 𝘇𝗮 𝗽𝗿𝗼𝗺𝗼𝗰𝗶𝗷𝗼 𝗽𝗲𝘀𝗻𝗶𝘀̌𝗸𝗲 𝗺𝗶𝘀𝗹𝗶 𝗶𝗻 𝘁𝗶𝘀𝘁𝗶𝗵, 𝗸𝗶 𝗷𝗼 𝘀𝗻𝘂𝗷𝗲𝗷𝗼, 𝘀 𝗽𝗼𝘀𝗲𝗯𝗻𝗼 𝗽𝗼𝘇𝗼𝗿𝗻𝗼𝘀𝘁𝗷𝗼 𝗱𝗼 𝗺𝗹𝗮𝗱𝗶𝗵 𝘂𝘀𝘁𝘃𝗮𝗿𝗷𝗮𝗹𝗰𝗲𝘃.
Dogodek je brezplačen.

Povezava do originalnega članka

Faust
2025-04-18 19:31 | Maribor center / Slovenska ulica 27, 2000 Maribor
Koprodukcija s Cankarjevim domom Ljubljana,V sodelovanju z Opernhaus Zürich.
Kot se je večkrat pokazalo v bogatem toku zgodovine gledališča, so se adaptacije literarnih klasikov izkazale za različno uspešne – od popolnih fiaskov, zvestih reinterpretacij pa vse do brezhibnih spektaklov, ki popolnoma samozadostno učinkujejo v okviru lastnega medija. Podobno velja za Goethejevo filozofsko dramo oziroma tragedijo Faust, ki pa je kljub velikemu številu glasbenih inscenacij še vedno ostaja velik izziv v domeni plesne umetnosti.

Svojevrstno interpretacijo in edinstveno vizijo tega dela prinaša Edward Clug v svoji plesni manifestaciji, ki ne spaja le glasbeni misticizem Milka Lazarja z nenavadno atletsko energijo in z lastno poetiko giba, ampak s kombinacijo vseh treh elementov zgradi spektakel, ki zna tudi z ironijo in s parodijo razkriti preštevilne disonance in paradokse človeškega bivanja.

Faust v koreografiji Edwarda Cluga na glasbo Milka Lazarja pod taktirko Simona Krečiča.

Povezava do originalnega članka

Đurologija
2025-04-18 20:00 - 21:30 | Maribor center / Dvorana generala Maistra
Nakup vstopnic ni mogoč na blagajni Narodnega doma. Za več informacij se obrnite na organizatorja: MEŽNAR & MEŽNAR
S svojo karizmo, prepoznavnim bosanskim šarmom in igralskimi izkušnjami, ki smo jih lahko spremljali v kultnih projektih Top lista nadrealista in Audicija, Đurologija prinaša znanega, a vendarle Đura, ki v 90-minutnem šovu duhovito pritegne in nasmeji občinstvo.
Ta (anti)stand up šov, kot ga tudi označuje Đuro, je pravzaprav izbor njegovih razmišljanj, v katerem svojstveno predstavlja, kaj ga v življenju zabava in kaj moti. Ali kot pravi sam: »Na vsaki predstavi se ljudje prepoznajo v situacijah, ki jih obravnavam. Pa če se dotaknem jutranjega tuširanja ali pa, denimo, vožnje z mestnim prometom … S tem ko ljudem pripovedujem o svojih občutjih, razmišljanjih, čustvih in opisujem, kar me nervira, na odru demistificiram sebe …
Otrokom do 16 leta starosti odsvetujemo ogled predstave. Predstava bo v bosanščini.
Prodaja vstopnic: Eventim

Povezava do originalnega članka

Stand Up večer z Avtmigeci
2025-04-18 20:00 - 22:00 | Kulturni inkubator
DAN KOMEDIJE
STAND UP VEČER Z AVTMIGECI
Petek, 18. april 2025 // 20:00 // Kulturni inkubator
Avtmigeci se vračajo v Kulturni inkubator. Nov material bodo preizkušali Jan Kreuzer, Blaž Curk in Dejan Ikovic Bushi. Med nastopajočimi bo manevriral in povezoval Marko Žerjal. Brezplačni Stand up večer bo v petek, 18. aprila 2025, ob 20. uri v Kulturnem inkubatorju.
Pridi na stand up večer. Ne, ne boste vi tisti, ki boste stali, pripravili bomo stole, kjer se boste udobno namestili in se prepustili zabavnim nastopom stand up komikov, ki bodo premierno preizkušali na novo pripravljene materiale.

Nastopila bosta Jan Kreuzer, komik brez dlake na jeziku, ki svoj humor opisuje kot črn, observacijski, ciničen, družbeno kritičen in brezkompromisen do tabujev ter Dejan Ikovic Bushi, Savinjčan, ki se tem loteva iz zornega kota, katerega mu nudi odročno domovanje. Na odru jima bosta družbo delala dva Primorca, Blaž Curk in Marko Žerjal, stand up komik in youtuber, ki dober stand up po slovenskih odrih širi že od leta 2014.
Nastop Avtmigecev se v Kulturnem inkubatorju začne ob 20. uri in je brezplačen.

JAN KREUZER je stand-up komik, ki publiki na svojih nastopih podaja svojevrstno videnje tematik kot so medosebni odnosi, odraščanje, človeška neumnost in seks. Predvsem seks. V polnem sijaju zasije pred svobodomiselno študentsko publiko, z veseljem pa nasmeji tudi zrelejše ljudi ter otroke in njihove mamice. Predvsem mamice. S komedijo se ukvarja od leta 2013.

BLAŽ CURK je Primorec, ki je, kot pravi, sam sebi najhujši sovražnik. Besede, ki ga opišejo? Ambicije, lenoba in paranoja zavito v eno, z zdravim dotikom depresije in domačega šnopca.

DEJAN IKOVIC BUSHI je Savinjčan, ki v svojih nastopih največ govori o sebi in svojem odročnem domačem kraju. K sreči se mu ob pogosti menjavi vozil, rednih služb in boljših polovic vedno dogaja kaj zanimivega. Kakšni problemi pestijo občane najredkeje poseljene občine v Sloveniji, pa je hecno že samo po sebi. Vse skupaj začini še z nekaj družbene kritike. V prostem času dela kot mlinar in v mlinu premleva šale za stand up.

MARKO ŽERJAL je stand up komik in youtuber. Od leta 2014 nastopa na številnih slovenskih odrih, med drugim tudi na Festivalu stand up komedije Panč. Koprčan je po izobrazbi inženir računalništva, sodeloval pa je tudi kot pisec za televizijsko oddajo Ta teden z Juretom Godlerjem. Vice je oboževal že v osnovni šoli, kjer je nanj bistveno vplivala serija Simpsonovi, s katero se mu je, kot pravi »odprl svet«. Njegov humor je analitičen, svoje nastope ter videoposnetke, kjer analizira vse od politike, religije, feminizma do športa in spolnih odnosov.

Povezava do originalnega članka

EASTER BUNNY’S HIDEOUT
2025-04-18 21:00 | EASTER BUNNY’S HIDEOUT
Skrivalnice so nazaj!
Po dveh razprodanih edicijah se vračajo Skrivalnice! Tokrat bomo dogodek doživeli v legendarnih prostorih bivšega Planet Tuša.
Pripravite se na izjemno house izkušnjo, saj se na Skrivalnice vrača Makèz! Ta nizozemski DJ duo je s svojimi izdajami na priznanih založbah, kot so Defected, Heist Recordings in No Art, pustil neizbrisen pečat na svetovni elektronski sceni.
Njuni seti so mešanica sveže energije, globokih grooveov in sofisticiranega house zvoka, ki zares dvigne vsak plesni podij. Sodelovala sta z velikimi imeni, kot so Inner City, Folamour in Dreamcastmoe, njuna uspešnica “Downstream”, izdana pri ANOTR-jevem No Art, pa je postala ena najbolj iskanih skladb leta – podprli so jo Pete Tong, Louie Vega in Jamie Jones.
Pridruži se nam 18. aprila in uživaj v večeru, kjer te bo glasba popeljala v ritmu noči.

Povezava do originalnega članka

EASTER BUNNY’S HIDEOUT
2025-04-18 21:00 | Na Poljanah 18, 2000 Maribor

Dan Zemlje in reciklaža pohištva z Larinim centrom za ustvarjanje, umetnost in rast
2025-04-19 10:00 - 13:00 | Maribor center / Vetrinjski dvor, Vetrinjska ulica 30, Maribor
Škoda je, da bi zavrgli pohištvo, ki ima še vedno potencial za preobrazbo. Pridružite se nam na delavnici obnove pohištva, kjer se boste naučili, kako staremu kosu pohištva vrniti življenje in ustvariti unikatne ter trajne izdelke.
Na delavnici boste izvedeli, kako lahko z nekaj spretnosti in kreativnosti spremenimo star pohištveni kos v pravo umetnino, ki bo krasila vaš dom. Mentorica Lara vam bo predala razlago postopka obnove pohištva, podrobno predstavila različne vrste barv, ki jih lahko uporabimo za obnovo in preoblikovanje pohištva. Naučili se boste razlikovati med barvami za različne učinke – od mat do sijajnih premazov – in spoznali postopke obnove s temi barvami.
Izvedeli boste tudi kako obnovo zaključiti in postopek izpeljati do konca, da bo rezultat popoln. Prav tako bomo spoznali tehniko, kjer lahko obnovljenemu pohištvu dodamo patino in ga “postaramo”, da bo izgledal kot starinski kos. To je klasična tehnika pri obnovi pohištva, ki daje predmetom tisti pravi čar. Na koncu boste tudi spoznali, kako z uporabo šablon dodamo ornamente, ki bodo pohištvu dali še dodatno posebno noto.
Lara vas bo skozi vse postopke vodila in vam jih v praksi tudi pokazala.

Povezava do originalnega članka

Skupnostna akcija v Vetrinjcu
2025-04-19 10:00 - 20:00 | Maribor center / Vetrinjski dvor
Skupnost. Nekaj, na kar v današnjem času pozabljamo. Codovci jo že 20 let gradimo prek glasbe, ki nas vse povezuje. Pri tem pa ne pozabljamo na tiste male stvari, ki nas odklopijo od zaslonov in osamljenosti – spoštovanje do okolja in soljudi. Zato bomo ob letošnjem dnevu Zemlje in 20. obletnici skupaj zavihali rokave in se podružili.

Velikonočni sobotni dan bomo preživeli v dobri družbi, ob dobri glasbi, pri tem pa naredili nekaj dobrega. Malo bomo šraufali, ustvarjali, kuhali in sadili. Da bo naš in vaš Vetrinjski dvor še lepši. Pridružuje se nam tudi Zavod Mars z reciklažo pohištva, mladinskim dialogom in izmenjevalnico rastlih. Pa hrti tudi pridejo in njihovi dvonožni prijatelji!
Pridite še vi, da se bomo skupaj imeli fajn! Lačni in žejni ne boste!

Povezava do originalnega članka

Ustvarjalna sobota: Svet 3D printanja
2025-04-19 11:00 - 13:00 | Kulturni inkubator
USTVARJALNE SOBOTE
SVET 3D PRINTANJA
Vsaka 3. sobota v mesecu // 11:00-13:00 // Kulturni inkubator
Kulturni inkubator Mladinskega kulturnega centra Maribor (MKC Maribor) ob sobotah odpira vrata spoznavanju ustvarjanja s 3D tehnologijami. Vsako tretjo soboto v mesecu se lahko med 11. in 13. uro pridružite brezplačnemu mentorskemu srečanju, ki bo namenjeno spoznavanju vseh faz in stopenj zahtenovsti 3D printanja.
Dogodek je namenjen tako začetnikom kot tistim, ki že imajo nekaj izkušenj in želijo nadgraditi svoje znanje. Za vsa vprašanja in nasvete bo na voljo mentorica Anika Oder.
Kaj lahko pričakujete?

Spoznali boste osnove 3D modeliranja in priprave modelov za tisk.
Naučili se boste upravljati 3D tiskalnike ter razumeti različne tipe materialov (PLA, ABS, PETG itd.).
Reševanje težav med tiskanjem in optimizacija tiskarskih nastavitev.
Možnost posveta o vaših projektih, izmenjave idej in pridobivanja nasvetov. Dogodek poteka v sproščenem okolju, kjer bo na voljo tudi praktični prikaz delovanja 3D tiskalnika. Mentor z izkušnjami na tem področju vam bo na voljo za vsa vprašanja in podporo pri vašem ustvarjanju.

Udeležba je brezplačna. Vabljeni!

Povezava do originalnega članka

Animoku Otaku Kaisho 4/2025
2025-04-19 15:00 - 21:00 | Kulturni inkubator
Animoku Otaku Kaisho 4/2025
Sobota, 19. april 2025 // 15.00 // Kulturni inkubator
V soboto, 19. 4. 2025, vas med 15. in 22. uro ponovno vabimo v Kulturni inkubator, Koroška cesta 18, Maribor, kjer se bo odvijal geekovski dogodek Animoku Otaku Kaisho 4/2025, katerega pripravljamo v sodelovanju z MKC Maribor. Kot običajno je vstop na dogodek brezplačen, samo v primeru obiskovalcev, ki še niso dopolnili 13. leta starosti, je priporočljivo, da se dogodka udeležijo v spremstvu staršev ali odgovornega skrbnika.
Na tej točki želimo najprej izpostaviti našega tokratnega gosta, ki je založba LARSO, odgovorna za nastanek namizne igre Postani partizan. Tako vas bodo na tokratnem dogodku naučili pravila skozi igranje te namizne igre, ponudili pa so tudi možnost, da bi pripravili mini turnir v tej namiznici. Več informacij glede turnirja še sicer sledi. Ob igranju bo vsekakor tekla tudi beseda okoli založbe. Vsekakor pa si boste na dogodku lahko zagotovili tudi svojo kopijo družabne igre ali drugih izdelkov, povezanih s to igro, če bi si tega želeli.
Manjkalo nikakor ne bo tudi drugih namiznih iger, ki jih boste lahko igrali na tokratnem dogodku, med njimi tudi Ticket to Ride, Munchkin, Dixit, Talisman, Sushi Go Party, Exploding Kittens, Cards Against Humanity, Jenga, Love Letter in številne druge.
V našem digitalnem kotičku vas vabimo, da se preizkusite v petju ob različnih skladbah v karaoke programu UltraStar Deluxe, kjer je trenutno na voljo nekaj več kot 1200 skladb, ki pa jih še dodajamo. Vabimo vas tudi, da se preizkusite v bobnanju na taiko bobne v igri Taiko no Tatsujin: Rhythm Festival, kjer tudi lahko izbirate med skoraj 1000 skladbami. Za vse, ki raje igrate namizne igre v digitalni obliki, pa bo na voljo igra Mario Party Superstars, ki združuje namizno igro z zabavnimi mini igrami.
Vsekakor vas vse lepo vabimo na še en zabaven dogodek in upamo, da se nam boste pridružili na tej novi poti, ki smo se jo odločili ubrati v letošnjem letu.
Se vidimo!

Povezava do originalnega članka

4. Glaserjev festival
2025-04-21 10:00 - 2025-04-25 18:00 | Okolica / Malečnik 32, 2229 Malečnik
Knjiga, navdih preteklosti, sedanjosti in prihodnosti
V Malečniku, Mariboru in Ljubljani se bo med 21. in 25. aprilom 2025 pod geslom Knjiga, navdih preteklosti, sedanjosti in prihodnosti odvijal 4. Glaserjev festival, ki poteka pod častnim pokroviteljstvom Katje Stergar, direktorice Javne agencije za knjigo Republike Slovenije (JAK).
Na festivalu, ki povezuje vse generacije, se bodo zvrstili različni dogodki, od razstave in kuharskega tečaja do okrogle mize o rokopisih Marka Glaserja in pohoda.
Osnovnošolci bodo izdelali zlato knjigo spominov, na osrednji slovesnosti v Ljubljani pa bodo razglašeni nagrajenci natečaja za najboljše literarno delo na temo knjige.
Festival poteka v soorganizaciji Slovenske Matice, Teološke fakultete Univerze v Ljubljani, Pokrajinskega arhiva Maribor, Nadškofijskega arhiva Maribor, Osnovne šole Malečnik in Župnije Sv. Peter pri Mariboru – Malečnik.
Festival nosi ime po Marku Glaserju (1806-1889), malečniškem župniku, pesniku, pisatelju in narodnem buditelju.

Povezava do originalnega članka

Prireditev na velikonočni ponedeljek
2025-04-21 14:00 - 17:00 | Maribor center / Vhod na križišču Preradovičeve in Murkove ulice
Velikonočni ponedeljkovi dnevi vožnje z parkovnim vlakom
Na velikonočni ponedeljek 21. 4. 2025 med 14:00 iz 17:00 društvo KRILATO KOLO, sekcija parkovne železnice organizira vožnje z miniaturnim vlakcem. Vstop na prostor, kjer se odvija prireditev je na križišču Preradovičeve in Murkove ulice na Maribor Studenci.
Popeljali vas bomo po dobrih 300m dolgi progi, katera omogoča vožnje vseh obiskovalcev od otrok, aktivnih do starejše populacije. Prireditev je brezplačna. V primeru DEŽJA PRIREDITEV ODPADE.

Povezava do originalnega članka

Usposabljanje: skupaj proti prekarnosti mladih
2025-04-22 08:00 - 2025-04-24 08:00 | Kulturni inkubator
»Z mladinskim delom proti prekarnosti mladih«
USPOSABLJANJE SKUPAJ PROTI PREKARNOSTI MLADIH V APRILU
Si star_a med 15 in 29 let? Se soočaš z izzivom kje in kako najti dostojno službo? Se želiš izogniti nevšečnostim ob vstopu na trg dela? Potem si na pravem mestu. MKC Maribor vabi na usposabljanje v sklopu pilotnega projekta Z mladinskim delom proti prekarnosti mladih. Potekalo bo v torek in četrtek, 22. in 24. aprila 2025, v Kulturnem inkubatorju.
Pridruži se nam na interaktivnem in zabavnem osemurnem usposabljanju »Skupaj proti prekarnosti mladih« pod okriljem Mladinskega kulturnega centra Maribor (MKC Maribor), ki ga organiziramo v sodelovanju z Zavodom RS za zaposlovanje, območno enoto Maribor.
Na usposabljanju boš pridobil_a odgovore na vprašanja:

kako prepoznati prekarno delo,
kako stopiti na trg dela,
kje si lahko nabereš izkušnje in še mnogo več.

Za pijačo, prigrizke in prijetno vzdušje bo poskrbljeno, na koncu delavnic pa boste prejeli tudi potrdilo o uspešnem zaključku ter majhno presenečenje. Usposabljanje bo potekalo v dveh delih. Prvi del bo potekal v torek, 22. aprila 2025, od 8. do 12. ure, drugi pa v četrtek, 24. aprila 2025, od 8. do 12. ure. Potekalo bo v prostorih Kulturnega inkubatorja – središče, na Koroški cesti 18 v Mariboru.
Svojo udeležbo na usposabljanju potrdite na e-naslov vodje projekta, Urške Sabati: urska.sabati@mkc.si, najkasneje do četrtka, 17.4.2025. Pohitite, število mest je omejeno!
Veselimo se srečanja z vami!

Povezava do originalnega članka

Vseslovensko petje s srci
2025-04-23 00:00
Pesem združuje – zapojmo skupaj!
Pridružite se edinstvenemu glasbenemu dogodku Vseslovensko petje s srci, ki povezuje ljudi skozi moč glasbe!
Vseslovensko petje s srci je projekt, ki na dan Zelenega Jurija poveže generacije, neguje slovensko kulturo in krepi narodno pripadnost. Skupno petje nas združuje, dviguje energijo in ustvarja boljše vzdušje – doma in po svetu.
Kdaj?V sredo, 23. aprila 2025, ob 10. in 18. uri – kjerkoli ste: na delovnem mestu, v šoli, na trgu ali doma.
Kje?Pojemo povsod – v avtu, na sprehodu, v mislih ali na glas!
Kako?Skupaj zapojmo Kekčevo pesem, slovensko himno, Lipa zelenela je in Naj ljubezen združi vse ljudi.
Več o dogodku in prijave: Vseslovensko petje s srci
Povezava do originalnega članka

Literarna matineja z Marjano Moškrič
2025-04-23 09:40 - 13:00 | HIC5A0ASTRAHOV281920x1080px29
PROGRAM OB SVETOVNEM DNEVU KNJIGE IN AVTORSKIH PRAVIC 2025
NAZAJ K NARAVI IN K VIŠJIM MODROSTIM
Sreda, 23. april 2025 // 9.40 // Srednja šola za trženje in dizajn Maribor in 13.00 // Filozofska fakulteta Univerze v Mariboru
V sredo, 23. aprila 2025, bo na Srednji šoli za trženje in dizajn Maribor ter na Filozofski fakultetu Univerze v Mariboru potekala literarna matineja z gostjo Marjano Moškrič. Dogodka v sklopu programa ob svetovnem dnevu knjige in avtorskih pravic organizirajo MKC Maribor, Mariborska knjižnica, Srednja šola za trženje in dizajn in Filozofska fakulteta Univerze v Mariboru.

Roman Sneg je napeto pustolovsko branje, za katerega je avtorica Marjana Moškrič prejela 28. večernico, književno nagrado za najboljše otroško ali mladinsko delo minulega leta, ki jo podeljuje časnik Večer.
Dogodek spada v sklop obeležitve svetovnega dneva knjige in avtorskih pravic in je del predfestivalskega dogajanja 28. festivala Slovenski dnevi knjige v Mariboru – Ko te napiše knjiga. Pogovor z avtorico bo usmerjala Andreja Erdlen.
Organizatorji: Mladinski kulturni center Maribor, Mariborska knjižnica ter Filozofska fakulteta Univerze v Mariboru in Srednja šola za trženje in dizajn Maribor.

Povezava do originalnega članka

Jeans na nov način: Torba
2025-04-23 16:00 - 19:00 | jeans-na-nov-nacin-visit-maribor-pohorje-slovenia-slovenija
Ustvarjalna delavnica: Iz kavbojk v unikatno tote vrečo
Na delavnici pod vodstvom oblikovalke Nine Holc bomo iz starih kavbojk izdelali praktično, podloženo in popolnoma unikatno tote vrečo. Kavbojke, dodatki in podloge bodo na voljo, lahko pa prineseš tudi svoje. Potrebno je osnovno znanje šivanja.
Kdaj: 9., 16. in 23. april 2025, od 16.00 do 19.00Kje: V manjši skupini (do 5 oseb)Cena: 95 € (material vključen)Prijave: nina@ninarozina.com ali 041 875 759
Vabljeni v svet kreativnosti in ponovne uporabe!

Povezava do originalnega članka

Dotik tkivo tkanina
2025-04-23 19:00 | Maribor center / Vojašniški trg 2A, 2000 Maribor
Plesna predstava
Plesna predstava Dotik Tkivo Tkanina se ukvarja s “srečanjem”. Avtorici razpirata srečanje kot prostor, ki so-ustvarja in potrebuje zunanji prostor, a se vendarle dotika in spreminja tudi notranje prostore. Je neke vrste gibanje, stanje globoke vzajemne čutno-miselno-gibalne koncentracije, odzivajoče se na vse prisotne elemente in plasti materialnosti, kot so tekstura, koža, zrak, tla, gibanje, zvok, misli. Tako kot membrana ovija in določa najosnovnejšo strukturo celice, nas tudi uči o večsmernosti naše pozornosti.
Obiskovalci so povabljeni v to nenehno spreminjajočo se strukturo »membran« – prostorov odzivanja, mej in hkrati vrata, skozi katera se obrnemo proti zaznanemu svetu in drugemu.
VSTOPNICE:

redna cena: 6 eur
upokojenci, dijaki in študenti: 2 eur (nakup možen le na Blagajni LGM)

Več o dogodku

Povezava do originalnega članka
